stanford-oval/wikipedia huggingface dataset:
Elosalama (sarjakuvahahmo)
Voimat ja varusteet > Rajoitukset

Elosalaman ainoa heikkous on se, että ilman pukuaan hän ei voi säilyttää kiinteää fyysistä muotoaan.
Aiheesta muualla

Ihmeiden aika-sivuston osuus Elosalamasta[vanhentunut linkki]
Elosalama ja Litteä Mies (Flatman). Kuvitus: Paul Pelletier.
Degersjön

| Degersjön |
| --- | --- |

Valtiot:  Suomi 
Paikkakunta:  Raasepori
Koordinaatit:  60°08′05″N, 23°35′10″E
Järvinumero:  82.002.1.002
Mittaustietoja
Pinnankorkeus:  18,8 m 
Rantaviiva:  30,48 km 
Pinta-ala:  5,56 km² 
Tilavuus:  0,0441 km³ 
Keskisyvyys:  8,1 m 
Suurin syvyys:  21,3 m 
 fiDegersjön 
Degersjön (vanhoissa kartoissa Degersjö) on järvi Pohjassa Raaseporissa Länsi-Uudellamaalla. Sen pinta-ala on 5,6 neliökilometriä. Etäisyys Helsingistä on 73 kilometriä länteen. Järven lounaispuolella sijaitsee Fiskarin kylä. Degersjön kuuluu Fiskarsinjoen valuma-alueeseen. Seututie 104 kulkee Degersjönin länsipuolitse.
Maantiede

Degersjön on pinta-alaltaan Uudenmaan 11. laajin järvi. Sen rikkonaisen rantaviivan pituus on 30 483 metriä. Pohjoisesta työntyvä Degernäsin niemi jakaa järven läntiseen ja itäiseen osaan ja antaa sille karkean u-kirjaimen muodon. Degersjönin eteläranta koostuu niemimaista ja kapeasta kannaksesta, jonka eteläpuolella sijaitsee Degersjönin kanssa samantasoinen Böleträsket. Itärannan laajin niemi on Gennäs. Degersjönin lahtia pohjoisesta myötäpäivään ovat muun muassa Myllykylänlahti, Katsviken, Haraböleviken, Oxhagaviken, Strömsviken, Sandviken, Svartviken, Ålsviken, Torbyviken ja Slickoviken. Lähes 40 prosenttia Degersjönistä on vähintään kymmenen metriä syvä. Syvimmät kohdat sijaitsevat järven kaakkoisosassa.
Degersjönin laajimmat saaret ovat järven länsiosassa sijaitseva yli hehtaarin laajuinen Storholmen, kaakkoisosassa sijaitseva Tallholmen ja itäosassa sijaitseva Brännholmen. Koillisen rannan tuntumassa sijaitsee Haraböleholmen eli Pikkusaari. Lisäksi rantojen läheisyydessä on useita luotoja.
Degersjöniin laskevat Seljänalasen (41,0 metriä mpy) vedet pohjoisesta Finnsjönin (25,9 metriä mpy) kautta. Finnsjönin ja Degersjönin välissä virtaa runsaan kilometrin mittainen Kvarnbyån, jonka molemmin puolin on peltomaata. Degersjön puolestaan purkaa vetensä Fiskarsinjokea Pohjanpitäjänlahteen, jonka pohjoinen perukka sijaitsee muutaman kilometrin päässä järvestä. Degersjönin luusua sijaitsee Ålsvikenin pohjukassa järven läntisimmässä kolkassa.
Degersjönin rantamilla on sijainnut useita historiallisia säteritiloja. Niiden rakennuksista on jäljellä vain raunioita. Keskiajalla alueella oli kaksi kartanolinnaa: Degernäs ja Gennäs. Nykyisin järven etelärannalla on erinäisiä suuria maanviljelystiloja. Kulttuurimaiseman ohella Degersjönin rannoilla on metsämaata. Degernäsin korkeimmat kohdat ovat yli 30 metriä järven pintaa ylempänä.
Degersjönin vesitilavuus on 44 140 000 kuutiometriä. Degersjönin kryptodepressio on 2,5 metriä. Järven tilavuudesta yli 210 000 kuutiometriä eli noin puoli prosenttia on merenpinnan tason alapuolella.
Vesireitti Seljänalasesta etelään kohti Suomenlahtea (linnuntietä noin 10 km):
Seljänalanen (41 metriä mpy) → Anskunjoki → Finnsjön → Kvarnbyån → Degersjön (19 metriä mpy) → Fiskarsinjoki → Borgbyträsket → Suomenlahti.
Degersjön (82.002.1.071) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä, joista laajimmat ovat Määrjärvi, Degersjön, Seljänalanen, Simijärvi, Brunkom träsk ja Bastsjö. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.
Aiheesta muualla

Kalasaalis.com (Arkistoitu – Internet Archive)
Don’t Go Away

| ”Don’t Go Away” Oasis |
| --- | --- | --- |

Singlen tiedot
 Albumilta: Be Here Now
 B-puoli: ”Cigarettes & Alcohol” (Live) ”Sad Song” ”Fade Away (Warchild version)”
 Äänitetty : 1. huhtikuuta 1997
 Julkaistu: 19. helmikuuta 1998
 Formaatti: CD-levy
 Tekijä(t): Noel Gallagher
 Tuottaja(t): Owen Morris ja Noel Gallagher
 Tyylilaji: Rock, brittipop
 Kesto: 04.48
 Levy-yhtiö: Creation Records Sony Music Entertainment Japan
Oasiksen muut singlet
| ”All Around the World” 1998 | ”Don’t Go Away” 1998 | ”Acquiesce” 1998 |
Don’t Go Away on brittiläisen rock-yhtye Oasiksen kappale. Kappaleen on kirjoittanut yhtyeen kitaristi Noel Gallagher, ja se on yhtyeen kolmannen studioalbumin Be Here Now (1997) kahdeksas raita.
”Don’t Go Away” julkaistiin singlenä 19. helmikuuta 1998 ainoastaan Japanissa, jossa se nousi Oriconin singlelistan sijalle 48. Se julkaistiin promosinglenä myös Yhdysvalloissa ja Ranskassa. Yhdysvalloissa se nousi Billboardin Hot Modern Rock Tracks -listan viidenneksi. Kappaleesta on julkaistu myös musiikkivideo.
Noel Gallagherin mukaan laulu kertoo hänen äidistään, joka joutui sairaalaan ja jolla luultiin olevan syöpä. Gallagher kuvaa laulua seuraavasti:
»Se on surullinen laulu siitä, ettei halua menettää jotakuta itselleen läheistä. ”Me and you, what´s going on? All we seem to know is how to show the feelings that are wrong.” Se on riidan jälkeen. Aika haikea.»
Kappaleet

Kaikki kappaleet kirjoittanut Noel Gallagher, ellei toisin mainita.
”Don’t Go Away”
”Cigarettes & Alcohol” (Live from Manchester 1997)
”Sad Song”
”Fade Away” (Warchild versio)
Catalogue No: ESCA-6948
Aiheesta muualla

Oasis - Don't Go Away (Official Video) YouTubessa
Dmitri Donskoi

| Dmitri Donskoi |
| --- | --- |
 
Moskovan suuriruhtinas
Valtakausi:  13. marraskuuta 1359 – 19. toukokuuta 1389
Edeltäjä:  Iivana II
Seuraaja:  Vasili I

Syntynyt:  12. lokakuuta 1350 Moskova, Moskovan ruhtinaskunta
Kuollut:  19. toukokuuta 1389 (38 vuotta) Moskova, Moskovan ruhtinaskunta
Puoliso:  Jevdokija Dmitrijeva (1353–1407)
Lapset:  Daniil Vasili I Sofia Juri Maria Anastasia Simeon  Ivan   Andrej   Pjotr   Anna   Konstantin
Suku:  Rurik
Isä:  Iivana II
Äiti:  Aleksandra Vasiljevna Veljaminova (k. 1364)
Uskonto:  ortodoksi
Dmitri Ivanovitš Donskoi, Dmitri I (ven. Дмитрий Иванович Донской; 12. lokakuuta 1350 Moskova, Moskovan ruhtinaskunta – 19. toukokuuta 1389 Moskova) oli Moskovan ruhtinaskunnan suuriruhtinas vuosina 1359–1389 ja Vladimirin vuodesta 1363. Dmitri haastoi ensimmäisenä Moskovan suuriruhtinaana mongolien vallan Venäjällä. Hän sai lisänimensä Donskoi eli Donilainen mongolien lyömisestä Kulikovon taistelussa 1380.
Suku

Dmitri Ivanovitšin vanhemmat olivat Iivana II ja hänen toinen vaimonsa, Moskovan pormestarin tytär, suuriruhtinatar Aleksandra Vasiljevna Veljaminova Ivanovna (k. 1364). Heille syntyi neljä lasta, joista vain Dmitri ja Ljuba Anna Ivanovna, Volynian ruhtinatar elivät aikuisiksi.
Hän nousi Moskovan ruhtinaskunnan valtaistuimelle yhdeksänvuotiaana isänsä kuoltua. Ennen hänen täysikäisyyttään ruhtinaskuntaa hallitsi metropoliitta Aleksis. Vuonna 1360 Venäjän korkein arvo, Vladimirin suuriruhtinaan arvonimi, siirtyi Kultaisen ordan kaanin päätöksellä Nižni Novgorod-Suzdalin ruhtinaalle Dmitri Konstantinovitš Suzdalille (1323–1383). Kun hänet syrjäytettiin, Dmitri sai Vladimirin suuriruhtinaan aseman. Kolme vuotta myöhemmin hän teki rauhan Dmitri Konstantinovitšin kanssa ja solmi vuonna 1366 avioliiton tämän tyttären Jevdokijan kanssa. Vuonna 1376 he liittoutuivat ja ryöstivät Volgan Bulgarian.
Perhe

Dmitri Ivanovitšille ja suuriruhtinatar Jevdokija Dmitrijevna Suzdalille (1353–1407) syntyi kaksitoista lasta, joista ajalle poikkeuksellisesti vain kolme kuoli lapsina.
Vasili I Moskovan suuriruhtinas (1371–1425)
Sofia Dmitrjevna, nai Fjodor Olegovitšin, Rjazanin ruhtinaan, joka oli vallassa 1402–1427
Juri Dmitrjevitš, Zvenigorodin ja Galitšin ruhtinas (1374–1434). Tavoitteli Moskovan suuriruhtinaskunnan valtaistuinta veljenpojaltaan Vasili II:lta.
Maria Dmitrijevna (k. 1399), nai Liettuan suuriruhtinas Algirdaksen pojan Lengveniksen
Anastasia Dmitrijevna, nai Ivan Vsevoloditšin, Holmin ruhtinaan
Andrei Dmitrjevitš, Možaiskin ruhtinas (1382–1432)
Pjotr Dmitrjevitš, Dmitrovin ruhtinas (1385–1428)
Anna Dmitrjevna (s. 1387), nai Juri Patrikievitšin, jonka vanhemmat olivat Patrikei, Starodubin ruhtinas ja hänen vaimonsa Jelena.  Avioliitto Anna Dmitrjevna kanssa vahvisti hänen asemansa Moskovan suuriruhtinaskunnan pajarina.
Konstantin Dmitrjevitš, Pihkovan ruhtinas (1389–1433)
Suuriruhtinas

Dmitri Ivanovitšin valtakauden alun tärkein tehtävä oli Moskovan Kremlin varustaminen ensi kertaa kivimuurein, jotka valmistuivat vuonna 1367. Dmitri sekaantui Tverin suuriruhtinaskunnan asioihin, jolloin ruhtinas Mikael pyysi appensa, Liettuan suuriruhtinaskunnan Algirdaksin avukseen, ja Moskovaa piiritettiin kaksi kertaa, vuosina 1368 ja 1370. Dmitri sai Khiḍr-kaanin luvalla pitää Vladimirin ruhtinaskunnan ja vuonna 1375 hän nujersi Tverin ruhtinaskunnan ja pakotti sen tunnustamaan Moskovan oikeuden suuriruhtinaan arvoon. Vain Rjazan jäi alistamatta.
Kultainen orda oli heikentynyt valtakamppailun vuoksi, ja sen rinnalle oli syntynyt Valkoinen ja Sininen orda. Dmitri Ivanovitš lopetti veronmaksun ordalle vuonna 1371, mutta kenraali Mamai keräsi tataarien joukot ja valmistautui nujertamaan kapinoitsijan. Dmitri puolestaan keräsi vihollista vastaan lähes kaikki Venäjän ruhtinaat. Mamain ensimmäinen hyökkäys Rjazaniin torjuttiin Vožajoella vuonna 1378. Kaksi vuotta myöhemmin kaani kokosi 120 000 miehen armeijan ja johti sen itse Liettuan tuella Moskovaan. Se lyötiin Kulikovon niityllä Donin yläjuoksulla vuonna 1380.
Lyöty Mamai syrjäytettiin, ja tataarien joukot yhdisti Kultaisen ordan kaani Toktamyš, joka lähti sotaretkelle vuonna 1382. Dmitri Donskoi sai tiedon hyökkäyksestä liian myöhään eikä ehtinyt koota apuvoimia. Moskovan suuriruhtinaskunta puolustautui piiritystä vastaan käyttäen ensi kertaa tykkejäkin, mutta se vallattiin Nižni-Novgorodin ruhtinaitten petoksella, ryöstettiin ja poltettin. Sitten palattiin veronmaksuun ordalle. Dmitri Donskoi vannoi uskollisuutta Toktamyšille ja ordalle, joka palautti hänet pääasialliseksi veronkerääjäksi ja Vladimirin suuriruhtinaaksi. Kuollessaan 38-vuotiaana vuonna 1389 Dmitri Ivanovitš Donskoi oli ensimmäinen suuriruhtinas, joka jätti arvonimensä pojalleen Vasili I:lle ilman kaanin hyväksyntää.
Sergei Radonesilainen siunaa Dmitri Donskoin ennen Kulikovon taistelua, Eduard Lissner, 1907. 

Maalaus Troitse-Sergijevan lavrasta.
Dmitri Donskoin patsas.
Digrafi

Digrafi eli digramma tarkoittaa yhden äänteen merkkinä olevaa kahden kirjaimen ryhmää. Digrafeja ovat esimerkiksi suomessa ng, ruotsissa hj ja englannissa sh.
Digrafia ei tule sekoittaa ligatuuriin.
Digrafit ruotsin kielessä

Ruotsin kielessä käytetään useita digrafeja:
j-äänne: hj, lj
sje-äänne: ch,sh, si, sj
tje-äänne: kj, tj
ä-äänne: ae (usein nimissä)
ö-äänne: oe (usein nimissä)
u-äänne: ou (ranskalaisperäiset lainasanat), oo (englantilaisperäiset lainasanat)
Ruotsissa myös kaksi samaa konsonanttia peräkkäin (kuten tt) katsotaan eräänlaiseksi digrafiksi, sillä se ei ruotsissa tarkoita erilaista, pitkää konsonanttifoneemia. Tämä poikkeaa suomesta, jossa kahdella konsonantilla merkitään kaksoiskonsonanttia.
Digrafit englannin kielessä

Englannissa on sekä homogeenisiä digrafeja (kaksi samaa kirjainta peräkkäin) että heterogeenisiä digrafeja (kaksi eri kirjainta). Jälkimmäisiä ovat muun muassa:
sc, tavallisesti /s/ tai /ʃ/ ennen kirjaimia e tai i
ng, /ŋ/ kuten sanassa thing
ch, tavallisesti /tʃ/ kuten sanassa church; /k/ kreikkalaisperäisissä sanoissa (christ), joskus /ʃ/ ranskalaisperäisissä sanoissa (champagne)
ck, /k/ kuten sanassa check
gh, /ɡ/ sanan alussa (ghost), sanan lopussa /f/ (enough) tai ei äänny (sigh)
ph, /f/ kuten sanassa siphon
rh, /r/ kreikkalaisperäisissä sanoissa kuten rhythm
sh, /ʃ/ kuten sanassa sheep
ti, /ʃ/ sanan keskellä ennen vokaalia kuten sanassaeducation
th, tavallisesti /θ/ (thin) tai /ð/ (then)
wh, /hw/ eräissä murteissa; /w/ toisissa murteissa (while); /h/ muutamissa sanoissa ennen o:ta kuten sanoissa who ja whole
zh, /ʒ/ slaavilaisista kielistä translitteroiduissa sanoissa ja amerikkalaisessa sanakirjaääntämyksessä
ci, yleensä /ʃ/ ennen vokaaleja, kuten sanoissa facial ja artificial; muuten /si/ kuten sanoissa fancier ja icier tai /sɪ/ kuten sanoissa acid ja rancid
wr, /r/ kuten sanassa wrist
qu, tavallisesti /kw/; kirjainta q tavallisesti seuraa u ja vokaali kuten sanassa quick
Digrafit voivat koostua myös vokaaleista.
| Ensimmäinen kirjain | Toinen kirjain> e | Toinen kirjain> i tai y | Toinen kirjain> u tai w | Toinen kirjain> a | Toinen kirjain> o |
| --- | --- | --- | --- | --- | --- |
| o | oe¦œ > e – /i/ | oi¦oy – /⁠ɔɪ/ | ou¦ow – /aʊ¦uː¦oʊ/ | oa – /oʊ¦ɔː/ | oo – /uː¦ʊ(¦ʌ)/ |
| a | ae¦æ > e – /i/ | ai¦ay – /eɪ¦ɛ/ | au¦aw – /ɔː/ (lainasanoissa: /aʊ/ ) | (lainasanoissa ja erisnimissä: aa – /ə¦ɔː¦ɔl/ ) | (kiinalaisperäisissä lainasanoissa: ao – /aʊ/ ) |
| e | ee – /iː/ | ei¦ey – /aɪ¦eɪ¦(iː)/ | eu¦ew – /juː¦uː/ | ea – /iː¦ɛ¦(eɪ¦ɪə)/ |  |
| u | ue – /uː¦u/ | ui – /ɪ¦uː/ |  |  |  |
| i | ie – /iː(¦aɪ)/ |  |  |  |  |
Dory Previn

Dorothy Veronica ”Dory” Previn (synt. Langdon; 22. lokakuuta 1925 Woodbridge, New Jersey, Yhdysvallat – 14. helmikuuta 2012 Southfield, Massachusetts, Yhdysvallat) oli yhdysvaltalainen laulaja-lauluntekijä ja runoilija.
Previn sanoitti 1960-luvulla ja 1970-luvun alussa useita elokuvien tunnussäveliä, kuten elokuvan Nukkelaakso soundtrackin. Hän oli ensimmäisen miehensä André Previnin kanssa kahdesti Oscar-ehdokkaana elokuvasävellyksistään ja kerran Fred Karlinin kanssa. Previn julkaisi yhteensä seitsemän albumia. Hänen uransa jatkui 1980-luvulle. Previn kiersi Euroopassa ensimmäisen kerran vasta 1970-luvun lopussa voitettuaan lentopelkonsa.
Previn oli naimisissa André Previnin kanssa 1959–1970. 1970-luvulla hän tutustui näyttelijä ja maalari Joby Bakerin ja meni 1980-luvulla hänen kanssaan naimisiin. Previn kuoli helmikuussa 2012 ollessaan 86-vuotias.
Dorygnathus

| Dorygnathus |
| --- | --- |

 Jurakausi 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Luokka::  Matelijat Reptilia
Lahko::  Pterosauria
Alalahko::  Rhamphorhynchoidea
Heimo::  Rhamphorhynchidae
Suku::  Dorygnathus  Wagner, 1860
Lajit
 Dorygnathus banthensis  Dorygnathus mistelgauensis  Dorygnathus purdoni 
Katso myös
   Dorygnathus Wikispeciesissä   Dorygnathus Commonsissa 
Infobox OKNimi-testi OK: 
Dorygnathus eli ”harppuunaleuka” oli lentolisko, jonka siipien kärkiväli oli noin yhden metrin. Dorygnathus eli jurakaudella, 190 miljoonaa vuotta sitten, Euroopassa. Suvun latinankielisen nimen antoi Wagner vuonna 1860. Dorygnathus oli sukua Rhamphorhynchus-lentoliskoille.
Dorylaeumin taistelu

Dorylaeumin taistelu oli ensimmäisellä ristiretkellä käyty taistelu, jossa ristretkeläiset ja seldžukit kohtasivat lähellä Dorylaeumia Anatoliassa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Battle of Dorylaeum
Drew Hankinson

Luke Gallows
Andrew William Hankinson (s. 22. joulukuuta 1983) on yhdysvaltalainen showpainija, joka paini World Wrestling Entertainmentissä. Hänet tunnetaan paremmin nimellä Luke Gallows. Hän oli CM Punkin Tag Team-pari. Gallows tunnettiin aiemmin nimellä Festus sekä Imposter Kanena ja Freakin' Deaconina. WWE erotti hänet marraskuussa 2010. Hankinson palasi WWE:hen  vuonna 2022 ja painii tällä hetkellä The O.C. nimisessä ryhmässä.
Tietoja

Pituus: 201 cm
Paino: 132 kg
Lopetusliike: Gallows Pole
Aiheesta muualla

Wikimedia Commonsissa on kuvia tai muita tiedostoja aiheesta .
WWE Profiili
Dhu Nuwas

| Dhu Nuwas> Himyarin kuningas |
| --- | --- |
Valtakausi:  522 – 525
Edeltäjä:  Madikarib Yufur
Seuraaja:  Sumyafa Ashwa

Syntynyt:  450
Kuollut:  525 Zabid
Uskonto:  juutalaisuus
Dhu Nuwas eli oikealta nimeltään Yusuf As'ar Yath'ar 500-luvun alkupuoliskolla elänyt ja nykyisessä Jemenissä sijainneen Himyarin kuningaskunnan juutalainen hallitsija. Hänet tunnetaan kristityissä lähteissä etenkin paikallisten kristittyjen vainoista ja Aksumin kuninkaan häntä vastaan Bysantin valtakunnan tuella tekemästä sotaretkestä. Dhu Nuwas sai surmansa taistelussa aksumilaisia vastaan.
Elämäkerta

Dhu Nuwas tunnetaan kristityistä aikalaislähteistä, jotka saattavat esittää hänen tarinansa puolueellisesti. Himyarilaisissa kaiverruksissa hänen nimekseen annetaan Yusuf As'ar Yath'ar ja hänen arvonimensä oli malik kull al-shu'ub, eli vapaasti kääntäen "kaikkien kansojen kuningas". Nimi Dhu Nuwas on peräisin myöhemmistä arabiankielisistä lähteistä. Arabiankielisen nimen merkityksestä ei ole yksimielisyyttä. Joidenkin selitysten mukaan nimi viittaa lettiin tai poninhäntään, kun taas joidentoisten selitysten mukaan hän olisi ollut Nuwas-nimisen paikkakunnan kuningas eli Juutalaisia lähteitä hänen valtakaudestaan ei tunneta. Dhu Nuwasin edeltäjä Madikarib Yufur (519–522) oli noussut valtaistuimelle etiopialaisen kristityn Aksumin kuningaskunnan tuella. Juutalaisuus oli tuotu Himyariin 400-luvulla Abukaribin valtakaudella ja Dhu Nuwas lienee kääntynyt juutalaisuuteen ennen valtaan nousuaan. Dhu Nuwas polveutui himyarilaisesta kuninkaallisesta suvusta, mutta ei ollut ilmeisti Madikaribin perillinen. Hän nousi valtaistuimelle kesäkuun 522 paikkeilla ollen Himyarin 13:ta ja viimeinen kuningas. Valtaan noustuaan hän kapinoi aksumilaisia vastaan ja aloitti alueen pakkokäänyttämisen juutalaisuuteen. Akssumilaisten varuskunta Zafarissa Sanaan eteläpuolella kukistettiin ja paikallinen kirkko poltettiin. Toinen tuhottu kohde oli Najran, jonka kristityt surmattiin.
Kristittyjen surma herätti vihaa Himyarin kristityissä naapurivaltioissa Bysantissa ja Aksumissa. Aleksandrian patriarkka kirjoitti kirjeen Aksumin hallitsija Ella Ašbaha III Calebille kehottaen tätä toimiin Himyarin kuningasta vastaan. Bysantin keisari Justinus I tarjosi puolestaan etiopialaisten käyttöön 60 sotalaivaa. Etiopialaiset hyökkäsivät lopulta Calebin johtamana Himyariin ja voittivat näiden joukot Zabidissa vuonna 525. Dhu Nuwas sai surmansa taistelun aikana. Etelä-Arabialaisen legendan mukaan Dhu Nuwas hukkui taistelun aikana ratsuineen mereen, mutta vuonna 1931 saksalaiset arkeologit Hermann von Wissmann ja Carl Rathjens löysivät hänen hautansa Sanaan kaakkoispuolelta. Dhu Nuwasin jälkeen Jemeniä hallitsi kristitty kuningas Abraha ja 570-luvulla sen valloittivat Persiaa hallinneet sasanidit.
Edgar Wright

| Edgar Wright |
| --- | --- |
 Edgar Wright Baby Driverin Sydneyn ensi-illassa vuonna 2017.
Henkilötiedot
Koko nimi:  Edgar Howard Wright
Syntynyt: 18. huhtikuuta 1974 (ikä 50) Poole, Dorset, Englanti
Ammatti:  ohjaaja, käsikirjoittaja, tuottaja
Ohjaaja
Tunnetuimmat ohjaukset:   Cornetto-trilogia  Scott Pilgrim vastaan maailma  Baby Driver 
 Nimikirjoitus
Aiheesta muualla
IMDb 
Elonet
Edgar Howard Wright (s. 18. huhtikuuta 1974 Poole, Dorset) on englantilainen elokuvaohjaaja, -käsikirjoittaja ja -tuottaja. Wrightin tunnetuimpia teoksia ovat elokuvatrilogia Cornetto-trilogia (Shaun of the Dead, Hot Fuzz ja The World’s End), joissa näyttelevät Simon Pegg ja Nick Frost, sekä televisiosarja Avaruuden tuntua ja elokuvat Scott Pilgrim vastaan maailma ja Baby Driver.
Filmografia

| Elokuvat> Vuosi | Elokuvat> Nimi | Elokuvat> Ohjaajana | Elokuvat> Käsikirjoittajana | Elokuvat> Tuottajana | Elokuvat> Vastaavana tuottajana | Elokuvat>  | Elokuvat>  |
| --- | --- | --- | --- | --- | --- | --- | --- |
| 1995 | A Fistful of Fingers |  |  |  |  |  |  |
| 2004 | Shaun of the Dead |  |  |  |  |  |  |
| 2007 | Hot Fuzz |  |  |  |  |  |  |
| 2010 | Scott Pilgrim vastaan maailma |  |  |  |  |  |  |
| 2011 | Tintin seikkailut: Yksisarvisen salaisuus |  |  |  |  |  |  |
| 2013 | The World’s End |  |  |  |  |  |  |
| 2015 | Ant-Man |  |  |  |  |  |  |
| 2017 | Baby Driver |  |  |  |  |  |  |
| 2021 | Last Night in Soho |  |  |  |  |  |  |
Aiheesta muualla

Kuvia tai muita tiedostoja aiheesta Edgar Wright Wikimedia Commonsissa
Edgar Wright Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Edgar Wright
Käännös suomeksi
Egyptin naisten jalkapallomaajoukkue

Egyptin naisten jalkapallomaajoukkue on Egyptin naisten edustusjoukkue jalkapallossa. Se toimii Egyptin jalkapalloliiton alaisuudessa. Se ei ole koskaan edennyt maailmanmestaruuskilpailuihin. Se on pelannut kahdesti Afrikan-mestaruuskilpailuissa. Sekä vuoden 1998 että vuoden 2016 kilpailuissa se jäi alkulohkoon. Maaliskuussa 2019 Egyptillä ei ollut maailmanrankingsijoitusta. Sen historian paras rankingsijoitus on 58.
Dromolaxiá-Meneoú

| Dromolaxiá Dromolaxiá-Meneoún kunta Δρομολαξιά Δήμος Δρομολαξιάς-Μενεού |
| --- | --- |
 Dromolaxián Hala Sultan Tekken moskeija.
 Dromolaxiá
 Koordinaatit: 34°52′34″N, 33°35′09″E 
Valtio:   Kypros
Alue:  Lárnaka
Hallinto:  
 – Asutustyyppi:  kylä ja kunta
Väkiluku (2011):  5 064
Aikavyöhyke:  UTC+2
 – Kesäaika:  UTC+3
 
 www.dromolaxia.com.cy 
Infobox OKVirheellinen NIMI-arvo: 
Dromolaxiá (kreik. Δρομολαξιά) eli Dromolaxiá-Meneoú (Δρομολαξιά-Μενεού) on kylä ja kunta (Δήμος Δρομολαξιάς-Μενεού, Dímos Dromolaxiás-Meneoú) Lárnakan alueella Kyproksen tasavallassa Kyproksen saarella. Sen väkiluku on 5 064 (2011).
Dromolaxiá on Lárnakan esikaupunkialuetta. Se sijaitsee noin viisi kilometriä lounaaseen Lárnakan kaupungista ja pari kilometriä länteen Lárnakan kansainvälisestä lentoasemasta. Dromolaxiássa sijaitsee merkittävä Hala Sultan Tekken moskeija.
Aiheesta muualla

Kuvia tai muita tiedostoja aiheesta Dromolaxiá Wikimedia Commonsissa
Δήμος Δρομολαξιάς-Μενεού (Arkistoitu – Internet Archive). Dromolaxiá-Meneoún kunnan verkkosivut. (kreikaksi)
Lárnakan alue
| --- | --- |
Kunnat (dímos):  Aradíppou · Athiénou · Dromolaxiá-Meneoú · Lárnaka · Léfkara · Livádia
Yhdyskunnat (koinótita):  Agía Ánna · Ágioi Vavatsiniás · Ágios Theódoros · Alaminós · Alethrikó · Anafotída · Anglisídes · Aplánta · Ársos · Avdelleró · Choirokoitía · Delíkipos · Kalavasós · Kaló Chorió · Káto Drys · Káto Léfkara · Kelliá · Kíti · Kivisíli · Klavdiá · Kofínou · Kórnos · Kósi · Lágeia · Marí · Maróni · Mazotós · Melíni · Meloúseia · Menógeia · Mosfilotí · Odoú · Orá · Ormídeia · Pérgamos · Perivólia · Petrofáni · Psematisménos · Psevdás · Pýla · Pyrgá · Skarínou · Softádes · Tersefánou · Tóchni · Tremetousiá · Troúlloi · Vavatsiniá · Vávla · Voróklini · Xylofágou · Xylotýmvou · Zýgi
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Dityrambi

Dityrambi (m.kreik. διθύραμβος, dithyrambos) oli alun perin antiikin kreikkalainen Dionysos-jumalalle laulettu hymni.
Dityrambien luonne oli villi ja ekstaattinen, vastakohtana paiaaneille. Samoin kuin paian oli sekä hymni että Apollonin titteli, dithyrambos oli sekä Dionysoksen titteli että hänen kunniakseen laulettu laulu. Arion antoi dityrambille kiinteän muodon ja kehitti siitä juhlavan lyyrisen runon. Aristoteleen mukaan ensimmäinen dityrambi oli antiikin Kreikan teatterin alku.
Myöhemmässä kirjallisuudessa dityrambilla tarkoitetaan voimakkaan innoituksen siivittämää runoa. Dityrambeille on luonteenomaista nopearytmisyys sekä yleensä myös säkeiden eripituisuus ja loppusoinnuttomuus. Tunnettuja uudemman ajan dityrambeja ovat Johann Wolfgang von Goethen Wanderers Sturmlied vuodelta 1777 ja Friedrich Nietzschen Dionysos-Dithyramben 1880-luvulta.